Մոնաքոյի մէջ Ուրբաթ երեկոյեան տեղի ունեցաւ ֆութպոլի եւրոպական ախոյեաններու լիկայի խմբային փուլի վիճակաձգութիւնը: Նոյն հանդիսութեան տեղի ունեցաւ եւրոպայի լաւագոյն խաղացողներու ընտրութիւնը: Նախորդ մրցաշրջանի Եւրոպայի լաւագոյն ֆութպոլիստ ճանչցուեցաւ սպանական Ռիալ Մատրիտի խրուաթիացի խաղցող Լուքա Մոտրիչ: Ան մրցակից ունեցաւ Իւվէնթուսի ներկայ փորթուկալցի խաղացող Քրիստիանօ Ռոնալտօն եւ Լիվըրփուլի եգիպտացի մարզիկ Սալահ Ռամատանը: Լաւագոյններու ցանկին մէջ իշխեցին Ռիալի խաղցողները. Լաւագոյն բերդապահի կոչումին արժանացաւ Քէյլըր Նաւասը, իսկ լաւագոյն պաշտպանողական խաղցողը հռչակուեցաւ Սերժիօ Ռամօսը. Մոտրիչ լաւագոյն խաղցողի կոչումի կողքին արժանացաւ լաւագոյն կիսապաշտպան խաղցողի պարգեւին: Ռիալի անցեալի խաղցող Քրիստիանօ Ռոնալտօն տիրացաւ լաւագոյն յարձակողականի կոչումին: Արարողութեան աւարտին տեղի ունեցաւ յառաջիկայ տարեշրջանի Եւրոպայի լիկայի վիճակաձգութիւնը, որուն պիտի մասնակցին 32 խումբեր՝ բաժնուած 8 խմբակներու, իւրաքանչիւրը պիտի ընդգրկէ ` 4-ական խմբակ: Ա. Խմբակ.- Աթլեթիքօ Մատրիտ (Սպանիա), Պորուսիա Տորթմունտ (Գերմանիա), Մոնաքօ (Ֆրանսա), Պրուժ (Պելճիքա):